cyanic-selkie/wikianc huggingface dataset:
המוצב (סדרה)
תקציר העלילה
הסדרה מתרחשת בעולם בדיוני הכולל קסמים ויצורים אגדיים. הדמות הראשית בעלילה היא טאלון (ג'סיקה גרין) בת לשבט שחורי הדם. שחורי הדם נראים כבני אדם רגילים, אולם יש להם אוזניים מחודדות ודם בצבע שחור. כאשר טאלון הייתה ילדה קטנה, הופיעו שכירי חרב אכזריים ורצחו את כל בני עמה לעיניה בהוראתו של אווריט דרד - דיקטטור דתי פנאטי אשר שולט בממלכת בני האדם באמצעות "המסדר הראשי". טאלון הפכה לשורדת היחידה מבין שחורי הדם. כדי להסתתר היא קוצצת את אזניה הארוכות ומאז מקדישה את חייה כדי למצוא את רוצחי עמה ולנקום בהם. חיפושיה מובילים אותה למוצב חסר חוק בקצה העולם המתורבת, שם היא מגלה שהיא בורכה בכוחות מיוחדים אשר בהם היא מוכרחה ללמוד לשלוט.
רובי פיין סקוט
רובי פיין סקוט (באנגלית: Ruby Payne-Scott; 1912–1981) הייתה פיזיקאית אוסטרלית ואחת מחלוצי הרדיו-אסטרונומיה.
חיים פרטיים
רובי פיין סקוט נולדה בשנת 1912 בעיר גראפטון שבאוסטרליה לאביה סיריל ואמה איימי. משם היא עברה לסידני כדי ללמוד בבית הספר היסודי של פנרית' (פרוור בסידני). את בית הספר התיכון היא סיימה עם תעודות הוכרה בבוטניקה ומתמטיקה. היא זכתה בשתי מלגות לאוניברסיטת סידני ושם היא השיגה את שני תאריה בפיזיקה ובחינוך.
בשנת 1944 רובי נשאה לוויליאם הול. היא שמרה על נישואיה בחשאי, מכיוון שבאותה תקופה באוסטרליה, החוק אסר על נשים נשואות לשמור על משרות קבועות. נישואיהם התגלו במקום עבודתה רק בשנת 1950. בשנת 1951 התפטרה רובי מעבודתה כחודש לפני שילדה את בנה. לאחר שנתיים ילדה את בתה. רובי מעולם לא חזרה לעבוד.
בשנת 1981 כמה ימים לפני יום הולדת ה-69 מתה רובי פיין סקוט ממחלת האלצהיימר.
קריירה
ב-1936 ניהלה רובי פיין סקוט מחקר לצד ויליאם לוב במרכז לחקר הסרטן של אוניברסיטת סידני. במחקר התגלה כי לשדה המגנטי של כדור הארץ אין כמעט השפעה על תהליכי הגדילה וההתפתחות של יצורים חיים. בניסוי בדקו את ההתפתחות של אפרוחים שגדלו בשדה מגנטי חזק פי 5,000 מזה של כדור הארץ ושל אפרוחים שגדלו בתנאים רגילים וגילו שאין השפעה ניכרת על גדילת האפרוחים.
בזמן מלחמת העולם השנייה, המועצה למחקר מדעי ותעשייתי (CSIR) פנתה לרובי פיין סקוט ולג'ואן פרימן וביקשה מהן לנהל מחקר במחלקה לרדיו פיזיקה במטרה לפתח רדאר שבו ישתמשו האוסטרלים כדי לאתר צוללות וספינות. הרדאר שהצמד פיתח שימש את אוסטרליה בשנות מלחמת העולם השנייה. בגלל החוסר במשאבים וזמן לאחר המלחמה טענה פיין סקוט שהרדאר שפותח היה "עשוי ממנקי מקטרות וסיכות ביטחון".
לאחר שסיימה את עבודתה בפיתוח הרדאר המתקדם, ב-1941, התחילה פיין סקוט לעבוד בענף הפיזיקה של המועצה למחקר מדעי ותעשייתי. בשנת 1944 לצד ג'וזף לייד פוסי היא חקרה גלי רדיו הנפלטים מעטרת השמש ועזרה לקדם ענף מדעי שהיה בחיתוליו ונקרא רדיו אסטרונומיה. בין 1945 ל-1947 היא ביצעה מספר מחקרים וניסויים שבהם נתגלו שלושה מתוך חמשת סוגי ההתפרצויות הסולאריות הידועים לאדם.
ב-1948 שהתה פיין סקוט שנה שלמה בתחנת הרדיו פיזיקה בהורנסבי (פרוור באוסטרליה), שם היא חקרה התפרצויות סולאריות מסוג 3 ו-1. ב-1948 היא הובילה את בנייתו של האינטרפרומטר שב-1949 אפשר ליצור 25 תמונות של השמש בשנייה וכך לצפות בהתפתחות של התפרצות סולארית מסוג 4.
פמיניזם
רובי פיין סקוט הייתה פמיניסטית, בתקופה בה התנועה באוסטרליה עדיין הייתה בחיתוליה. היא ובעלה שניהם היו בנוסף סביבתנים, אתאיסטים וקומוניסטים. בשנת 1941 קוד הלבוש הכתיב כי יש על נשים לבוא למקום העבודה עם חצאית במקום מכנסיים קצרים, אך היא המשיכה להגיע עם מכנסיים קצרים בטענה שמכיוון שהיא מטפסת על סולמות כל יום, אין סיבה שתבוא בחצאית. בשנת 1949 כאשר CSIR הפסיקה לשתף פעולה עם הצבא האוסטרלי שונה שמה לארגון המחקר המדעי והתעשייתי של חבר העמים הבריטי (CSIRO) והוחלט להוריד את שכר הנשים, היא נאבקה בהחלטה זו ולבסוף הגיעה לפשרה שלהחלטה לא תהייה השפעה רטרואקטיבית.
המאבק שלה בא לידי ביטוי גם בצורה בה החביאה את נישואיה מפני מקום עבודתה והציגה את העובדה שהיא גרה עם גבר שהוא אינו בעלה כחיים בחטא, בתקופה שזה היה מאוד לא מקובל על הציבור.
פרס רובי פיין סקוט
פרס רובי פיין סקוט מוענק לאנשים שהגיעו להישגים גדולים מוקדם בקריירה שלהם ולקחו חופשה מוארכת כדי לטפל בילדם הראשון. מטרת הפרס היא למנוע ממדענים צעירים לחוות קריירה קצרה כמו זאת של רובי פיין סקוט. הפרס הוענק לראשונה בשנת 2008 על ידי ארגון המחקר המדעי והתעשייתי של חבר העמים הבריטי.
ולדמר
{{פירושונים|
פרנדשיפ (כפר, ויסקונסין)
פרנדשיפ (באנגלית: Friendship) הוא כפר במחוז אדמס במדינת ויסקונסין. הכפר הוא מושב המחוז של מחוז אדמס. אוכלוסיית הכפר הייתה 725 תושבים לפי מפקד האוכלוסין בשנת 2010.
היסטוריה
הכפר נוסד בשנת 1857 על ידי מתיישבים ממערב מדינת ניו יורק, שהונהגו על ידי לותר סטוול. סטוול קרא למקום בשם זה על שם היישוב ממנו הוא בא במדינת ניו יורק. המתיישבים יצרו סכר במקום כדי להקים טחנת קמח. הם בנו את המבנה הראשון בכפר, על גבעה מעל לסכר. הבית הורחב לאחר מכן בשם Atcherson House Hotel, אך בשנת 1912 הוא הוחרב כתוצאה משריפה.
מושב מחוז אדמס היה בעיירה בשם קווינסי והמחוז כלל את מחוז ג'ונו. לאחר שזה התפצל ממחוז אדמס הועבר ממנו מושב המחוז מקווינסי, כיוון שלא הייתה עוד במרכז המחוז. אנשי פרנדשיפ זיהו את ההזדמנות והצליחו לשכנע את נציגי המחוז להעביר את מושבו לכפרם. בשנת 1859 הושלם המעבר.
הכפר החל להתפתח והיו בו מספר עסקים, ואף בית ספר נוסד בו בשנות ה-80 של המאה ה-19. הכפר היה מנותק מקשר למסילת הברזל. למעשה בשנת 1900 מחוז אדמס היה היחיד בו לא הייתה מסילה. ב-1914 חובר הכפר לזרם החשמל. רחוב בלפסט שונה לmain street (הרחוב הראשי). הוא נסלל וחובר לכביש 13 החדש. בשנות ה-30 הכפר חובר למערכת המים והביוב.
בשנת 1959 נוסד במקום בית החולים גאנדרסן מאונדוויו.
גאוגרפיה
הכפר גובל מדרום בעיירה אדמס, וכביש מספר 13 חוצה אותו לשניים. צפונית מזרחית לו נמצא אגם פרנדשיפ. ממזרח לו ניצב שדה התעופה אדמס.
דמוגרפיה
95% מהתושבים הם לבנים, ו-1.9% הם אפרו-אמריקאים, לפי מפקד 2010.
הגביע הרוסי בקטרגל
הגביע הרוסי בקטרגל הוא טורניר גביע לאומי הנערך מאז 1992. בשנת 1991 נערך גביע ברית המועצות. שיאנית הזכיות היא דינמו מוסקבה שזכתה בגביע תשע פעמים. הטורניר מאורגן על ידי התאחדות הקטרגל הרוסית.
רדיו לבאנט צרפת החופשית
רדיו לבאנט צרפת החופשית (בצרפתית - Radio Levant France Libre) הייתה תחנת רדיו חשאית שפעלה מחיפה בתקופת מלחמת העולם השנייה בשנים 1940–1941, והופעלה על ידי אנשי צבא צרפת החופשית בשיתוף פעולה עם אנשי "ההגנה".
היסטוריה
לאחר תבוסת צרפת במערכה על צרפת, הקמת צרפת של וישי שלהלכה שמרה על נייטרליות, אך למעשה הייתה משטר של שיתוף פעולה עם הנאצים, והחלטת מנהיגי השלטון הצרפתי בשטחי המנדט הצרפתי בסוריה ובלבנון לשמור אמונים למשטר וישי, החליט שירות המודיעין של הצבא הבריטי לשתף פעולה עם ארגון "ההגנה" ועם אנשי צבא צרפת החופשית שהתנגדו למשטר וישי, בהקמת תחנת רדיו חשאית.
אחד ממפקדי המודיעין הבריטי, בריגדיר אילטיד קלייטון, פנה אל דוד הכהן, ששימש אז איש הקשר בין "ההגנה" ובין המודיעין הבריטי, וביקש ממנו לשתף פעולה בהקמת תחנת רדיו חשאית. התחנה, ששידרה בגלים קצרים הוקמה בחיפה ושידרה מביתו של דוד הכהן בשכונת הדר הכרמל (המצוי כיום ברח' רבי עקיבא 39–41 בחיפה), מתוך רצון שהשומעים יאמינו כי היא משדרת מתוך סוריה או לבנון. התחנה הוקמה בסדנה שהופעלה בביתו של דב הוז על ידי המהנדס מישה גורדין מחומרים שהוברחו מגרמניה, שווייצריה, טורקיה וארצות הברית. גורדין, שכונה "המהנדס הגדול" היה מהנדס מנוסה, שכבר התקין את תחנת השידור החשאית של ההגנה שכונתה "קול ישראל" בשנת 1940. דוד הכהן העיד כי שמע את שידורי התחנה בטווחים של 1000 קילומטר, בדרום עד לוקסור שבמצרים ובצפון עד קונסטנטינופול שבטורקיה.
בספטמבר פתחה התחנה בשידוריה. את התחנה הפעילו קצינים צעירים בצבא צרפת החופשית, ובהם ריימון שמיטלן, שלימים היה סגן יושב ראש הפרלמנט הצרפתי, פרנסואה קולה (Francois Coulet) שלימים עלה לדרגת גנרל, ופאול רפיטון-פרנף (Paul Repiton-Préneuf). וכן פייר ז'ילבר שלימים שימש כשגריר צרפת בישראל.
כאשר הצליחה פעולת התחנה, נוספו לה שידורים בבולגרית ובההונגרית שכוונו אל תושבי בולגריה והונגריה וכללו תעמולה אנטי-נאצית, וכן שידורים בערבית שיועדו אף הם לסוריה וללבנון, ובהם קריין ערבי מדמשק שהיה סוכן בריטי.
לאחר המערכה בסוריה ובלבנון נלקחו המשדרים לביירות שכן הסתבר שאנשי וישי פוצצו את משדרי הרדיו בביירות. המשדרים שימשו מאז את רדיו ביירות, תחנת הרדיו הרשמית של שלטונות צרפת החופשית בלבנון.
על הבניין ממנו שידרה התחנה לוחית זיכרון ועליה נכתב: "משנת 1941 ועד תום מלחמת העולם השנייה שידרה מכאן תחנת השידור של צרפת החופשית".
מאגוץ'
מאגוץ' (בהונגרית: Mágocs) היא עיר במחוז באראניה, נפת הג'האט.
מיקום
העיר ממוקמת בחלקה הצפוני של מחוז באראניה, בסביבתה הקרובה של גבול מחוז באראניה - טולנה. זהו היישוב המשמעותי ביותר באזור הג'האט של הרי מצ'ק. במרכז העיירה עובר כביש 6534 שבין בונהאד לבין קפושסגצ'ה. לאחרונה יש תחנת רכבת משותפת עם היישוב על קו הרכבת דומבווואר - באטסק. התחנה ממוקמת כ -5 ק"מ דרומית למאגוץ'. בחלקו הצפוני של היישוב ישנה מערכת אגמים.
חלק זה של באראניה הג'האט ( Hegyhát פירושו בהונגרית "גב ההר") שייך לעמק במובן הגאוגרפי. האקלים באזור מאופיין בקיצים חמים מתונים ובחורפים קלים. אזור הגבעות הוא לח במתינות, עם השפעות אוקיאניות בעיקר. הטמפרטורה השנתית הממוצעת היא 10-10.5 מעלות צלזיוס. האזור משתרע בגובה של 220 + 20 מטר מעל פני הים.
מצפון למאגוץ' זורם "נחל הדבוראי", בגבול המזרחי של העיירה זורם ה"נחל היימאש" ובדרומה נמתח "תעלת האבי" שיובלו הצפוני הוא זרם מאגוצ'י.
היסטוריה
על פי כתובת על אחת המצבות שנמצאו בבית הקברות, הייתה קהילה יהודית במאגוץ' כבר בשנת 1750 ובית הכנסת שלה הוקם בשנת 1846. במאה ה -19 הייתה זו עיר שוק ומושב נפה. גילדות מאגוץ' קיבלו את תעודות הגילדה מהקיסר פרנץ השני, קיסר האימפריה הרומית הקדושה בשנת 1831.
שורת מחץ
שורת מחץ או פאנץ' ליין (מאנגלית: punch line) היא צירוף, מילה או משפט המופיעים בסוף קטע כגון כתבה, שיר או בדיחה ומהווים את הפואנטה שלו, השיא או ההפתעה, על פי רוב בצורה הומוריסטית. שורת מחץ ידועה לרוב כמרכיב השלישי בבדיחה האופיינית, לאחר הפתיחה והנרטיב.
מבנה הבדיחה ותפקיד שורת המחץ
להלן דוגמה לבדיחה בעלת מבנה AAB:
שלבי ה-A מקדמים נרטיב חוזר במהלכו המדען מצווה על העכביש לקפוץ ללא רגליים. בהתאם לנאמר בחלק A הראשון, המסקנה המתגבשת היא שעכביש ללא רגליים לא מסוגל לקפוץ, אלא שאז חלק ה-B, שורת המחץ, סוטה מכך ומביא מסקנה לא צפויה, ומכאן ההומור.
קיימות גם בדיחות AB או AAAB, אך הן פחות נפוצות. גם בבדיחות מצורות אחרות שורת המחץ תמיד תקיים את תנאי הסתירה שמובילה אל ההפתעה שיוצרת הומור.
בדיחות ללא שורת מחץ
ישנן בדיחות שלא כוללות שורת מחץ בכוונה תחילה. לעיתים קרובות בדיחות מסוג זה יהיו חלק מעלילה מתמשכת, כמו במערכונים לצורך העניין, בהם ההומור הוא חלק מבנייה (Builld-up) מתמשכת, ולכן ההומור לא נוצר מתוך סטייה אלא כחלק מקו העלילה. לעיתים בדיחות ללא שורת מחץ יפצו על חסרונה באמצעות מבוכה שגורמת לצחוק. צורה זו של בדיחות שחיכה בקומדיות מצבים הבנויות על סיטואציות מביכות היוצרות הומור.
סוג אחר של בדיחה ללא שורת מחץ היא הבדיחה השטותית, שבה אין שורת מחץ מכיוון שכל הבדיחה, מתחילתה ועד סופה, לא כוללת נרטיב אחיד ולכן אין אלמנט של סטייה או שינוי. ניתן לראות בבדיחות מסוג זה כבדיחות ABB, כאשר ה-A הוא האקספוזיציה ושני חלקי ה-B הם הנרטיב המשתנה והלא מאורגן.
המחתרת החלוצית בהולנד - קבוצת וסטרוויל
רקע
התנועות החלוציות בהולנד
בשלהי המאה ה-19 ותחילת המאה ה-20 צמחו באירופה תנועות נוער מתוך אידיאלים של גיבוש לאומיות רומנטית, דמוקרטיה וסוציאליזם
כהוריהם, בני הנוער היהודי ראו עצמם חלק בלתי נפרד מבני הקהילות המקומיות והשתתפו בפעילות תנועות נוער אוניברסליות אלה, אך ככל שגברו מעשי האנטישמיות ועמם התעוררות התנועה הציונית קמו על רקע התנועות הללו, תנועות נוער ציוניות שבנוסף לערכים הכללים העמידו במרכזן את ההכנה וההכשרה לקראת עלייה לארץ ישראל. עליית הנאציזם והתגברות הפעילות האנטישמית בגרמניה ששיאה "ליל הבדולח" בין ה-9 ו ה-10 בנובמבר 1938 הביאה בני נוער וצעירים יהודים רבים לעזוב את גרמניה ליעדים שנראו אותה עת בטוחים יותר כשבדרך כלל היעד הסופי הוא העלייה לארץ-ישראל. אחד היעדים המרכזיים הללו הייתה הולנד. בהולנד המשיכו הצעירים בפעילות ההכנה לעלייה לארץ שבמרכזה הכשרה לעבודת כפיים.
הכשרה זו נעשתה בשתי דרכים:
א. הכשרת יחידים – שבה חלוצים יחידים או בקבוצות קטנות רכשו הכשרה מקצועית אצל איכרים הולנדיים. הכשרה זו אורגנה על ידי "האגודה להכשרה מקצועית של חלוצים לארץ-ישראל" ("ארגון דוונטר" Deventer Vereniging)
ב. הכשרה קבוצתית – שבה הפעילו החלוצים חווה חקלאית בה גרו במשותף, או שיצאו במהלך היום לעבודה אצל האיכרים וחזרו לעת ערב לבית המשותף.
מרכזי הכשרה כאלה (או כפי שגם נקראו "קיבוצי הכשרה") היו:
התנועה החלוצית בהולנד הורכבה משלושה ארגוני-חלוצים:
מתוך התנועות החלוציות בהולנד הגיעו הפעילים היהודים במחתרת החלוצית - "קבוצת וסטרוויל", וכן מרביתם של הניצולים כתוצאה מפעילות מחתרת זו.
תחילת פעולתה של המחתרת החלוצית - "קבוצת וסטרוויל"
פעילותה של המחתרת החלוצית - "קבוצת וסטרוויל" החלה באוגוסט 1942 עת התברר למדריכי ההכשרה ב"בית עליית הנוער" בלוסדרכט, "הפאביליון" שליד בילטהובן, כי הגרמנים צפויים, בתוך מספר ימים, לפנות את המקום מ-49 חניכיו ומדריכיו, להעבירם משם למחנה המעבר בווסטרבורק ומשם לשלחם מזרחה.
מדריכי ההכשרה יכין סימון ("שושו") ומנחם פינקהוף החליטו כי לא יאפשרו מהלך גירוש זה.
מרים וטרמן, חברתו של מנחם, ילידת בילטהובן, יצרה קשר עם יופ וסטרוויל המורה והמחנך ההולנדי, עימו עבדה שנתיים קודם לכן בבית הספר החדשני ה"וורקפלאץ" (Werkplaats) בבילטהובן. משהציע לה יופ מסתור עבורה פנתה בבקשה כי ירתם לפעולת הסתרתם של כל 49 דיירי "הפאביליון". יופ נרתם מיד ובהתלהבות לביצוע התוכנית.
לצורך כך גייס את חבריו מהוורקפלאץ ואלה עזרו בגיוס חברים נוצרים נוספים.
ביום שבת ה-15 באוגוסט 1942 הועברה בטלפון למדריכי ה"פאביליון" מילת הצופן על ידי אריקה בליט מ"עליית הנוער" שמשמעותה הייתה שילוח כל דיירי ה"פאביליון" על ידי הגרמנים למחנה המעצר בווסטרבורק.
בתוך יממה הועברו כל 49 דיירי הבית בלוסדרכט, למסתור בבתי הולנדים נוצרים.
פעילותה של "המחתרת החלוצית - קבוצת וסטרוויל במלחמת העולם השנייה
הפעולה המוצלחת של הסתרת דיירי "בית עליית הנוער" בלוסדרכט הפיחה רוח גבית ברצונו של יופ וסטרוויל וחבריו הנוצרים להמשיך ולהציל את נרדפי השלטון הנאצי.
חברים נוצרים אלה סירבו לעמוד מנגד כאשר בני-אנוש נרדפים ופעלו מתוך אהבת אדם, רדיפת-צדק והומניזם.
פעילותה של המחתרת כללה:
מעל שלוש שנים פעלו חברי המחתרת – עד שחרורה הסופי של הולנד מיידי הנאצים ב-9.5.1945.
במהלך תקופה זו הביאה מחתרת "קבוצת וסטרוויל" להצלתם של מעל 300 יהודים, רובם מקרב חברי התנועות החלוציות בהולנד.
פעולות ההצלה נעשו ברוחו של יופ וסטרוויל ללא נקיטת דרכים אלימות ותוך סיכון רב של חברי הקבוצה.
בעת פעולות אלה נתפסו חברים רבים על ידי הגרמנים, חלקם שרדו את המלחמה ואחרים נשלחו למחנות המוות במזרח או מצאו את מותם במערב.
יופ וסטרוויל נתפס ב-11 במרץ 1944 תוך כדי ניסיון להבריח שתי אחיות את הגבול מהולנד לבלגיה בדרכן לספרד, והוצא להורג ב-11 באוגוסט 1944 במחנה הריכוז פיכט שבהולנד.
ייחודה של "המחתרת החלוצית - קבוצת וסטרוויל"
ל"קבוצת וסטרוויל" היו מספר מאפיינים ייחודיים:
1. שיתוף פעולה מלא בין חברי הקבוצה הנוצרים וחבריהם היהודים.
2. שוויון מגדרי (גברים ונשים) בפעילות ובקבלת ההחלטות.
3. דרכי פעולה בלתי-אלימות, ברוחו של יופ וסטרוויל.
4. הצלתם של חברי התנועות החלוציות בהולנד.
רשימת החברים הנוצרים, פעילי "המחתרת החלוצית - קבוצת וסטרוויל"
הרשימה מתוך "המחתרת החלוצית בהולנד הכבושה" מאת עדינה כוכבא עמ' 116.
כל החברים זכו להמנות ברשימת "חסידי אומות העולם" שביד-ושם
רשימת החברים היהודים, הפעילים המרכזיים ב"מחתרת החלוצית - קבוצת וסטרוויל"
* עיקר פעולתו/ה בצרפת הכבושה תוך שיתוף פעולה עם מחתרת ה"מאקי" המקומית
שמה של הקבוצה: "קבוצת וסטרוויל"
משיתוף הפעולה המלא בין קבוצת ההולנדים-הנוצרים וקבוצת החלוצים היהודים, ומהכרת התודה ליופ וסטרוויל הרוח החיה במחתרת זו, נגזר מאוחר יותר, לאחר המלחמה, שמה של המחתרת: "המחתרת החלוצית – קבוצת וסטרוויל" או בקיצור "קבוצת וסטרוויל.
"קבוצת וסטרוויל" לאחר המלחמה
עם תום מלחמת העולם השנייה ועלייתם ארצה של פעילי המחתרת והניצולים, הפכה "קבוצת וסטרוויל" המצילים והניצולים, נוצרים ויהודים, ליחידה מגובשת אחת".
קשרי החברות נמשכו ובשנת 1947 באה מהולנד קבוצה חברים קטנה לביקור שאף תועד במספר תמונות.
במהלך ביקורם הוחל בנטיעת "יער וסטרוויל" בהרי מנשה, בין קיבוץ דליה לקיבוץ גלעד, להנצחת זכרם של חברי מחתרת "קבוצת וסטרוויל" שנספו במלחמת העולם השנייה.
החברים היהודים (ניצולים ומצילים) המשיכו בפעילויות הכרת התודה לחבריהם הנוצרים ובשנת 1964 ארגנו ביקור של מרבית חברי הקבוצה ההולנדים בארץ. במהלך הביקור נפגשו חברי "קבוצת וסטרוויל" עם שרת החוץ גב' גולדה מאיר ועם נשיא המדינה מר זלמן שזר ונערכו סיורים לאורכה ולרוחבה של הארץ.
שיאו של הביקור היה ביד-ושם במהלכו זכו החברים הנוצרים להימנות על הראשונים שהוכרו כ"חסידי אומות העולם" וב"שדרת חסידי אומות העולם" נטעו לכבודם עצים.
עמותת "קבוצת וסטרוויל"
לעמותה ניתן השם הארוך "יוצאי ההכשרות והמחתרת החלוצית בהולנד – כולל קבוצת וסטרוויל"
רוב החברים, בני דור מלחמת העולם השנייה, הלכו לעולמם זה מכבר, ומתוך רצון לשמר את זכר פעולתה של קבוצה ייחודית זו ממשיך דור הבנים בפעילותה של העמותה על ידי המשך המפגשים השנתיים בהם מסופרים סיפורי ההצלה וכן על ידי אתר אינטרנט שהוקם בשנת 2010.
True Colors (אלבום של זד)
True Colors (בעברית: צבעים אמיתיים) הוא אלבום האולפן של הדי ג'יי והמפיק מוזיקלי הרוסי-גרמני זד. האלבום יצא לאור ב-15 במאי 2015 על ידי חברת התקליטים אינטרסקופ רקורדס. מתוך האלבום ארבעה סינגלים.
שון טיל
ראשית חייו
שון טיל גדל בפוטני, לונדון. הוא ממוצא ונצואלי, ספרדי וולשי. אביו נואל הוא יועץ טכנולוגיות מידע ואימו פיני עובדת במשרד פרסום. טיל למד בבית הספר לאטימר בהאמרסמית' שם שיחק רוגבי כדורגל והשתתף בקורס דרמה.
בהצגה בבית הספר הבחין בו סוכן בקהל. טיל החליט להחליף את המגמה מספורט לדרמה לאחר שסוכניו יעצו לו לוותר על ספורט מחשש לפגיעה במראהו. הוא החל באודישנים כשהתכונן למבחני סיום התיכון שלו במגמת היסטוריה, דרמה וכלכלה. הוא דחה לימודיו באוניברסיטת מנצ'סטר בלימודי היסטוריה וכלכלה כדי להמשיך בקריירת המשחק שלו.
קריירה
בינואר 2010 גילם טיל את דרק בסרט הקצר "Sergeant Slauther, My Big Brother" בבימויו של גרג וויליאמס ובכיכובו של טום הארדי. על הסרט זכה וויליאמס בפרס הבימוי הטוב ביותר בפסטיבל הסרטים הקצרים בשיקגו 2010, הסרט שוחרר להקרנה בפסטיבל הקולנוע בשנת 2011. באותה שנה טיל שיחק בסדרה של ניקלודיאון, "טרנסילבניה".
טיל זכה לפופולריות בשנת 2011, כאשר קיבל תפקיד ראשי כניק לבן בעונה החמישית והשישית בסדרת הדרמה סקינס, לאחר שעבר אודישן במקור עבור דמות אחרת, של ריידר. לאחר מכן הוא הופיע בסדרה בהפקת ערוץ ההיסטוריה "התנ"ך", דוקו-דרמה בת 10 שעות שיצר מארק ברנט. טיל שיחק בעונה השנייה של הדרמות התקופתיות "מר סלפרידג'" ו"ממלכה".
בשנת 2012 לוהק לסרט "Abmiinable Snowman", סרט אימה טלוויזיוני שביים מרקו מקילאקסו. במרץ 2012 צילם, בברמינגהאם את הסרט "We Are the Freaks", קומדיית נוער בבימויו של ג'סטין אדגר, שהוקרנה לראשונה בפסטיבל אדינבורו לקולנוע 2013. הסרט שוחרר לצפייה בשנת 2014.
בשנת 2017, שיחק טיל בסדרת הטלוויזיה בעלי היכולות.
נמרון מרגיי
נמרון מרגיי, מרגיי או חתול מרגיי (שם מדעי: Leopardus wiedii) הוא מין של נמרון ממשפחת החתוליים. זהו טורף שנמצא בדרום ומרכז אמריקה. הוא זריז ומוסווה ובעל חברבורות נמר.
המרגיי מזכיר מאוד את האוצלוט שחי באותו אזור, למרות שהוא יותר קטן ורגליו וזנבו יותר ארוכים. הוא שוקל 2.6-4 ק"ג ואורכו 48-79 ס"מ. פרוותו חומה ומנומרת בחום כהה או שחור וגם קצת מפוספסת. הזנב הארוך מפוספס בשחור.
המרגיי מתמחה בטיפוסי עצים יותר משאר חתולי אמריקה, ויכול גם לרדוף אחרי טרף במעלה העצים, למרות שלעיתים ירד לקרקע. הוא בין החתוליים היחידים (בעיקר נמר ערפילי וגם חתול שיש) שיכולים לרדת לקרקע מהעץ בלי להפיל את עצמם, אלא להסתובב ולטפס למטה. הוא שרירי מאוד ומסוגל לקפוץ עד גובה 3.5 מ'. טרפו הוא בעיקר יונקים קטנים כמו קופים, ציפורים, ביצים, לטאות וצפרדעים. הוא גם רודף אחרי סנאים בין הענפים ולפעמים יצוד על הקרקע חולדות ושרקנים. הוא תופס את טרפו ממארב ונושך אותו בצווארו וכך הורגו.
קרוליין קוונטין
קרוליין קוונטין (באנגלית: Caroline Quentin; נולדה בשם קרוליין ג'ונס; נולדה ב-11 ביולי 1960) היא שחקנית אנגלייה. היא ידועה בעיקר מהופעותיה בטלוויזיה בתפקיד דורותי בסיטקום "Men Behaving Badly" (מ-1992 עד 1998), בתפקיד מדי מגלן בסדרה "ג'ונתן קריק" (1997–2000), ובתפקיד פקד בילוש ג'נין לואיס בסדרה "Blue Murder" (מ-2003 עד 2009).
קריירה
ב-1991 זכתה קוונטין בפרס איאן צ'ארלסון על הופעתה בתפקיד מאשה במחזה "השחף" עם להקת התיאטרון של אוקספורד. בין התפקידים הראשונים שלה בתיאטרון היו בהפקה המקורית האנגלית של המחזמר "עלובי החיים" ב-1985.
ביולי 1996 הוציאה קוונטין סינגל, גרסת כיסוי לשיר "Tell Him" של להקת "The Exciters", יחד עם לזלי אש, שכיכבה לצדה בסיטקום "Men Behaving Badl". הסינגל שהה במשך שלושה שבועות במצעד הסינגלים הבריטי והגיע למקום 25. מ-1997 עד שנת 2000 כיכבה קוונטין לצדו של אלן דייוויס בסדרה "ג'ונתן קריק" בתפקיד העיתונאית החוקרת מאדי מגלן, שנעזרת בכשרונותיו של ג'ונתן לפתור תעלומות רצח.
ב-2001 הופיעה קוונטין בסרט הטלוויזיה "Hot Money" המבוסס על מקרה אמיתי של גנבת מאות אלפי פאונד מהבנק של אנגליה. ב-1998 כיכבה בסיטקום "נשקיני קייט" שנוצר סביב דמותה. ב-2004 זכתה קוונטין בפרס השחקנית הקומית הטובה ביותר על תפקידה בסרט הטלוויזיה "Von Trapped". עוד באותה שנה כיכבה בתפקיד מגי מי בדרמה הפופולרית "Life Begins", בה שיחקה בשלוש עונות עד 2006.
קוונטין שיחקה בתפקיד פקד בילוש ג'נין לואס בסדרת הדרמה המשטרתית "Blue Murder" של רשת ITV. פרק הפיילוט שודר בבריטניה ב-18 במאי 2003.
תפקידים נוספים של קוונטין היו בתוכנית "של מי השורה הזאת בכלל?", בפרק "The Trouble with Mr. Bean" של הסדרה "מיסטר בין", בסדרה הקומית "חדר 101", בשעשועון "Have I Got News for You", ובשנים 2009–2010 בסדרה הקומית "Life of Riley" העוסקת במשפחה מורכבת שאינה מתפקדת. ברדיו 4 של ה-BBC השתתפה בתוכנית האלתורים "The Masterson Inheritance" וברדיו 2 של ה-BBC שיחקה בסיטקום "On the Blog".
במרץ 2011 שודר ב-ITV סרט דוקומנטרי בשם "Caroline Quentin: A Passage Through India". התוכנית עקבה אחרי מסעה של קוונטין מצפון הודו לדרומה.
בערוץ BBC Two מגישה קוונטין את התוכנית "Restoration Home". התוכנית מציגה את ההיסטוריה של בתי אחוזה מוזנחים בבריטניה שמשוקמים על ידי בעליהם.
ב-2012 החלה קוונטין להגיש סדרה דוקומנטרית נוספת בשם "קורנוול עם קרוליין קוונטין", בה היא מציגה את מסעותיה ברחבי קורנוול. ב-2013 הגישה את העונה השנייה של הסדרה.
ב-2013 הגישה עונה אחת של הסדרה הדוקומנטרית "Caroline Quentin’s National Parks". ב-2013 כיכבה קוונטין בסדרה "Big Bad World" של ערוץ "Comedy Central", בתפקיד ג'אן אמו של הדמות הראשית, בן (בלייק האריסון).
ב-2015 שיחקה בתפקיד אורח בדמות אנג'לה סים בפרק בסדרה "דוק מרטין". עוד ב-2015 השתתפה בתפקיד גברת באמבל בסדרת הדרמה "עלילות דיקנס".
חיים אישיים
קוונטין הייתה נשואה לקומיקאי פול מרטון מ-1990 עד לגירושיהם ב-1998. ב-1999 הכירה את סם פרמר באתר הצילומים של "ג'ונתן קריק". לבני הזוג נולדו שני ילדים אמילי (נולדה 1999) וויליאם (נולד ב-2003). קוונטין ופרמר התחתנו ב-2006. הם גרים ב"מורבאת' מנור" שבקרבת הכפר מורבאת' במחוז דבון.
קוונטין סובלת ממחלת הצליאק והיא פטרונית של ארגון "Coeliac UK".
Haunted
Haunted (בעברית: רָדוּף רוּחוֹת) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השלישי שלה, Speak Now. השיר יצא לאור ב-25 באוקטובר 2010, בסמוך לצאת האלבום, על ידי חברת התקליטים ביג משין רקורדס, כסינגל שיווקי רשמי מתוך האלבום. סוויפט כתבה את השיר לבדה והפיקה אותו ביחד עם נייתן צ'פמן. מבחינה מוזיקלית, הוא מאופיין בסוגות מוזיקליות כמו קאנטרי פופ וקאנטרי רוק. מבחינה לירית, מילותיו עוסקות בסיום מערכת יחסים ובתקופה שלאחר מכן.
אף על פי שלא יצא כסינגל, הצליח "Haunted" להגיע למקום השמיני במצעד שירי הקאנטרי הדיגיטליים. כבר ביציאתו של השיר, הופנו כלפיו ביקורות חיוביות רבות מטעם כתבי עת ואתרי מוזיקה שונים. מבקרי המוזיקה כינו אותו כ"בלדת פאוור תזמורתית" והוסיפו שהוא "להיט פוטנציאלי שמסתתר בין שירי האלבום". בנוסף לכך, הוא דורג במקום ה-122 ברשימת "כל 206 השירים של טיילור סוויפט, לפי דירוג", שפורסמה על ידי רוב שפילד ברולינג סטון, בשנת 2021, ובמקום ה-54 ברשימה דומה שפורסמה ב-Paste.
סוויפט ביצעה את "Haunted" ב-25 בנובמבר 2010, במהלך ספיישל חג ההודיה: Taylor Swift – Speak Now. אותו המאורע היה ספיישל טלוויזיוני ששודר על ידי NBC. במהלך הספיישל, ביצעה גם את "Mine", "Sparks Fly", "The Story of Us", "Long Live", "Mean", "Back to December", "Enchanted" ו-"Speak Now". בהמשך, יצאה לסיבוב ההופעות השני שלה, "Speak Now World Tour", בין 9 בפברואר 2011 – 18 במרץ 2012, במהלכו ביצעה באופן קבוע את השיר.
רקע וכתיבה
ב-"Hunted", טיילור סוויפט עוסקת במערכת יחסים ישנה שהתפרקה; אותו הבחור שהיה עימה, כמו גם הקשר הרומנטי עצמו, "ירדפו" אותה עד סוף חייה ומכאן, נגזר שמו. במהלך סיבוב ההופעות "Speak Now World Tour", ביצעה אותו סוויפט כשהיא לבושה בשמלה כהה וקרועה, תוך הדגשת הדרמטיות שהוא מכיל.
סוויפט דיברה על השיר ואמרה כי:
ניתוח מוזיקלי
בנוסף לכך, השיר מכיל בתוכו את סוגת הקאנטרי פופ, אך סוגת הקאנטרי רוק היא זו שמאפיינת את רובו ואת רוב קטעי המיתרים שבו (שמבוצעים על ידי גיטרה חשמלית), מה שמבדיל אותו משאר שירי האלבום.
בית ראשון
בשורה הראשונה של השיר, מספרת סוויפט על מערכת יחסים שסופה קרב ובא, כשהיא אומרת "אתה ואני הולכים על קו שביר". בהמשך, היא מצהירה שהיא ידעה שכך זה ייגמר, אך אומרת שהיא לא חשבה שהיא תחייה כדי לראות את זה קורה. היא מדברת על העובדה שהיא מהצד שלה חשבה שמערכת היחסים שלהם תחזיק מעמד, כך שהיא בכלל לא תצטרך להיות בסיטואציה הזו.
בשורות הבאות, היא מתארת את הסיטואציה אליה נקלעה; "הכול מתחיל להיות חשוך ושקט" ולבסוף, מכריזה שהיא לא מסוגלת לבטוח באף אחד יותר. את הבית היא סוגרת בחרטה רבה, היות שהיא מודעת לכך שכל מה שהולך לקרות לאחר הפרידה, הולכת להיות טעות גדולה, כפי שהיא עצמה שרה בשיר, "And it's coming over you like it's all a big mistake".
קדם-פזמון
בקדם-פזמון, סוויפט שרה על הפחד מלאבד את בן הזוג שלה, תוך שהיא מצהירה שהיא נחושה לדאוג שזה לא יקרה ותפעל על מנת שזה לא יקרה. השורה "לא אאבד אותך שוב" מרמזת כי מערכת היחסים שלהם התפרקה בעבר, אך הם חזרו להיות יחד בסוף, דבר שמצביע על כך שהיא עוד נשארה אופטימית בנוגע למערכת היחסים הזו ובכוונותיה להמשיך אותה.
לקראת סוף קדם-הפזמון, היא אומרת "Something's made your eyes go cold"; את מוטיב "העיניים המתקררות", היא שילבה בכמה שירים נוספים שיצאו במהלך הקריירה שלה, ביניהם "Stay Beautiful" שלקוח מאלבום הבכורה שלה Taylor Swift, ו-"I Know Places" שלקוח מאלבום האולפן החמישי שלה, 1989.
הפזמון
בפזמון עצמו, סוויפט בוכה מהייאוש שאופף אותה ומהכמיהה העזה שיש לה כלפי בן הזוג שלה, תוך שהיא מייחלת לכך שהם יחזרו להיות ביחד. היא מוסיפה שלדעתה, היא יודעת מה יגרום להם להיות מאושרים, אך ממשיכה ושרה שייתכן שנמאס לו מהקשר ושהוא אינו חושב שהם יכולים להיות מאושרים יותר ביחד, מה שמוביל אותה להסיק שמערכת היחסים הזו אבודה. בזמן הזה שהוא חושב על להמשיך הלאה, היא נשארת עם הזיכרונות שלהם מפעם, תוך שהיא מרגישה תחושות שונות כמו עצב, דיכאון קליני ורצון עז לכך שהמצב יחזור להיות כפי שהיה. בין היתר, היא מוסיפה שהמצב שהיא שרויה בו הוא להיות "רדופה על ידי רוחות" ומכאן, שם השיר.
בית שני
את הבית השני, פותחת סוויפט בשורה "עמדתי שם והסתכלתי עליך הולך", מה שמרמז על זה שהם ניסו לפתור את הבעיות אך זה הסתיים בכך שהוא הלך והיא נותרה שם לבדה. היא מוסיפה "מכל מה שהיה לנו; אני עדיין מתכוונת לכל מילה שאמרתי לך", מה שמחזק את עצם העובדה שהיא אינה רוצה שהקשר ביניהם יסתיים בצורה שכזו. היא מוסיפה שאת כל הדברים הטובים שהם חוו יחד, היא כן מעוניינת לזכור ובהמשך השיר מפרטת על כך שהיא כלל לא חשבה שהיא "תחיה כדי לראות את מערכת היחסים הזו נשברת".
מכאן, מגיעה נקודת השיא בשיר: סוויפט שרה על כך שיש לה בן זוג חדש. עם זאת, היא שרה "הוא [בן הזוג החדש] ינסה לשכך לי את הכאב; והוא פשוט יכול לגרום לי לחייך; אבל הלוואי שזה היית אתה במקומו". כלומר, בן זוגה החדש מצליח לגרום לה לחוות שוב אושר ואהבה, אך היא מצהירה שהוא לעולם לא יגיע או יהיה כמו הקודם שלה, מה שמצביע על כך שהיא טרם התקדמה הלאה.
קדם-פזמון שני
בקדם-הפזמון הראשון, שרה סוויפט "Whoa, holding my breath", אך בקדם-הפזמון השני, היא שרה "Oh, holding my breath", דבר שמצביע על כך שקדם-הפזמון הזה יהיה שונה מהראשון, מה שמהווה את ההתקדמות של סוויפט מבן הזוג הראשון שלה. היא ממשיכה ושרה "Won't see you again". ניגוד מוחלט לשורה השנייה בקדם-הפזמון הראשון, "Won't lose you again". כלומר, היא התקדמה הלאה ממה שהיה לה ומרגשות של עצב וגעגועים, היא עוברת לרגשות של זעם וכעס, עד כדי כך שהיא שרה על כך שהיא כבר אינה מעוניינת לראות את בן הזוג הראשון שלה שוב.
בסוף קדם-הפזמון הראשון שרה סוויפט "Something's made your eyes go cold", אך בניגוד מוחלט בקדם-הפזמון השני היא שרה "Something keeps me holding onto nothing". אותה השורה ספגה ביקורות חיוביות מטעם מבקרי המוזיקה, שחלקם טענו שמדובר בשורה הטובה ביותר בשיר ובאחת מהשורות הטובות ביותר שסוויפט כתבה במהלך הקריירה שלה.
הפזמון השני
הפזמון השני הוא בדיוק כמו הפזמון הראשון. סוויפט בחרה שלא להוסיף או לשנות משהו ממנו, היות שלמרות הרגשות האופפים אותה, היא עצמה עדיין לא יודעת מה להרגיש. לכן, את קדם-הפזמון השני היא החליטה לשנות, אך את הפזמון הזה שמגיע ישר אחריו, היא בחרה להשאיר כפי שהוא, תוך שבפעם השלישית שהפזמון מבוצע ("הפזמון השלישי") היא מוסיפה רק את השורה "" ולא משנה דבר מה נוסף.
גשר מוזיקלי
בגשר המוזיקלי של השיר, שהוא גם נקודת השיא בו, שרה סוויפט "אני יודעת; אני יודעת; אני פשוט יודעת; אתה לא נעלם, אתה לא יכול להיעלם, לא". כלומר, בקטע השיא של השיר, מודה סוויפט שלמרות הכול ואף על פי שהיא כבר השיגה לעצמה בן זוג חדש וחיים חדשים, היא עדיין לא התקדמה כמו שהיא חשבה שהיא תתקדם, אלא עצרה במקום ופשוט ניסתה להדחיק את הרגשות שלה כלפי בן הזוג הראשון שלה. היא מציגה את נוכח העובדה שהוא כבר המשיך הלאה בחיים שלו ורק היא, עדיין חושבת שאולי יכול לקרות פה משהו שישנה את המצב.
=== אאוטרו === באאוטרו של השיר, מגלים כי היא תמיד הייתה מודעת לחוסר המהות והתכלית של מערכת היחסים שלהם אך עם זאת, היא מעולם לא חשבה שזה יסתיים בשיברון לב. צמד המילים "fragile line", שמופיע בשורה הראשונה באאוטרו, יכול להיות השוואה לאותו החבל הדק שהשניים כביכול הלכו עליו. (אותו החבל הדק שהוזכר בתחילת השיר) סוויפט מציגה את נוכח העובדה שמערכת היחסים ביניהם הייתה ממש כמו ללכת על חבל דק. כלומר, מערכת יחסים לא רגועה ומתוחה שהושוותה לביטוי הידוע "walk on eggshells" שמשמעותו, "ללכת על ביצים". בסופו של דבר, גם סוויפט וגם בן הזוג שלה נשברו והיחסים הגיעו לקצם, תוך שלא הייתה "רשת ביטחון" שריככה את שיברון הלב.
כמו כן, האמירה שהיא לא חשבה שהיא "תחיה כדי לראות את מערכת היחסים הזו נשברת", מרמזת שהיא חשבה שהם יבלו את שארית חייהם יחד. היא חשבה שהמוות יהיה מה שיפריד ביניהם. בתחילת השיר, היא כן סיימה את המשפט "But I never thought I'd live to see it break" אך בסוף, היא משנה את המשפט במקצת ואומרת "", מה שמותיר את השיר עם סוף פתוח. הליריקה שהיא משתמשת בה במהלך השיר, דומה לזו של השיר "Last Kiss", שמופיע ב-Speak Now לאחר "Haunted".
את השיר מסיימת סוויפט במשפט ""; סיום השיר במשפט לא גמור מסמל שהיא חושבת שהקשר ביניהם נקטע וייתכן שמדובר בטעות שאפשר לתקן ואף לא הייתה צריכה לקרות. העובדה שהיא התחילה את השיר בשורה הזו וסיימה את השיר איתה (היא לא השתמשה בה במהלך השיר עצמו), מראה שזו הנקודה העיקרית שהיא מנסה להעביר. השורות הללו מסכמות את השיר ככלל.
ביקורת
באתר CelebMix נכתב כי: "לשיר יש את כל האלמנטים הנכונים להפוך ללהיט. בבסיסו, זהו שיר עצוב ועמוק שמשדר ייאוש ובלבול, תוך שהוא מאוד דרמטי ומנופח. בשיר, שרה סוויפט על סיום מערכת יחסים שהיא עדיין נאחזת בה, תוך שהיא מרגישה "רדופת רוחות". בנוסף, אם מסתכלים מקרוב על שורות כמו "אל תשאיר אותי ככה", "משהו השתבש נורא", ו"מעולם לא חשבתי שאראה את זה נשבר", ניתן לראות שהפרידה הותירה שאלות בלתי פתירות". עוד נכתב שם כי: "השורה הבולטת והקריטית ביותר בשיר היא "Something keeps me holding on to nothing", שמסכמת את המסר קורע הלב שלו".
רוב שפילד מרולינג סטון הפנה כלפי השיר ביקורת חיובית מאוד ודירג אותו במקום ה-83 ברשימת "השירים הטובים ביותר של טיילור סוויפט, לפי הסדר", שפרסם בשנת 2019. הרשימה פורסמה בעקבות חזרתה של סוויפט לעולם המוזיקה עם אלבום האולפן השביעי שלה, Lover. בין היתר, ציין שהשורה "Something keeps me holding on to nothing", היא החזקה והאהובה עליו ביותר מהשיר. שפילד עדכן את הרשימה בשנה שלאחר מכן, כאשר דירג את השיר במקום ה-93. בנובמבר 2021, פורסמה הרשימה המעודכנת, שכללה את כל 206 שיריה של סוויפט, במסגרתה דורג "Haunted" במקום ה-122.
הצלחה מסחרית
אף על פי שלא יצא כסינגל, זכה השיר להצלחה רבה, תוך שנכנס למצעדים, נמכר במאות אלפי עותקים וצבר השמעות וצפיות רבות ברשתות הזרמות המדיה השונות. במצעדי הבילבורד זכה להצלחה רבה, כאשר ב-13 בנובמבר 2010, הצליח להתברג במקום השמיני במצעד שירי הקאנטרי הדיגיטליים והיה לאחד מהשירים הבודדים בהיסטוריה של אותה העת, שהצליחו לעשות זאת מבלי שיצאו כסינגלים. בשבועות שלאחר מכן, חווה ירידה במצעד היות שלא קודם בשום צורה שהיא, אך עם זאת, הצליח לשהות בו במשך חמישה שבועות בסך הכול והיה לאחד מהשירים המצליחים ביותר באלבום.
במצעד שירי הקאנטרי הדיגיטליים הקנדיים, התברג במקום ה-36 ושבוע לאחר מכן, יצא מהמצעד מאותה הסיבה שצוינה קודם לכן. במצעד השירים הדיגיטליים האמריקאים התברג במקום ה-38, תוך שהצליח לשהות במצעד במשך שבועיים רצופים. במצעד קנדה הוט 100 זכה להצלחה רבה כאשר התברג במקום ה-61, תוך שבמצעד הבילבורד הוט 100 התברג במקום ה-63 והיה לאחד מהשירים היחידים בהיסטוריה של אותה העת שהצליחו להיכנס למיקום גבוה שכזה במצעד, מבלי שיצאו כסינגלים. בהמשך, הופצה גרסת תקליטור שלו, עם עטיפה נלוות מיוחדת שהייתה זמינה לרכישה ברחבי העולם ועלתה ל-Discogs במהלך השנים.
ב-11 בדצמבר 2017, העניק באופן רשמי איגוד תעשיית ההקלטות האמריקאי (RIAA) את תואר הזהב לשיר, על מכירות של למעלה מ-500,000 עותקים במדינה, דבר שהופך אותו לאחד מהשירים הנמכרים ביותר במדינה בשנת 2010 ולאחד מהשירים הנמכרים ביותר מתוך האלבום. כמה שנים מצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. קליפ המילים שלו פורסם לראשונה ביוטיוב ב-11 במאי 2015, תוך שהצליח לצבור למעלה מארבע מיליון צפיות. הווידאו קליפ הלא רשמי שלו, הועלה ליוטיוב במרץ 2011, והצליח לצבור למעלה מ-1.5 מיליון צפיות.
(בעברית: רָדוּף רוּחוֹת (גרסתה של טיילור)) היא הקלטה חוזרת של "Haunted". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2010.
משפט קולצ'ין
באלגברה, משפט קולצ'ין קובע כי ניתן לשלש סימולטנית מונואיד של מטריצות אוניפוטנטיות (מעל שדה סגור אלגברית). את המשפט ניסח והוכיח אליס קולצ'ין, שעסק רבות באלגברה דיפרנציאלית ובחבורות אלגבריות ליניאריות.
הקדמה וניסוח
מטריצה תקרא אוניפוטנטית אם A-I היא מטריצה נילפוטנטית. מונואיד של מטריצות נקרא אוניפטנטי אם כל איבר אוניפטנטיים.
משפט קולצ'ין קובע כי אם מונואיד (ואפילו חבורה למחצה) אוניפטנטי של מטריצות מעל שדה סגור אלגברית, אז ניתן לשלש סימולטנית את כל איברי המונואיד. כלומר, קיים בסיס אחד לפיו כל איברי המונואיד הם בצורה משולשית (עליונה).
זהו הניסוח הראשוני של המשפט. למעשה, ניתן לוותר על הדרישה שהשדה יהיה סגור אלגברית, כלומר בעזרת מעבר אל הסגור האלגברי הטענה נכונה לכל שדה.
הוכחה
ההוכחה שתינתן בעלת רעיון חשוב שחוזר על עצמו במשפטים דומים (ראו בהמשך). ניעזר במשפט של ודרברן, הקובע כי אלגברה ממד סופי מעל השדה ובעלת בסיס נילפוטנטי היא בעצמה נילפוטנטית.
תהי חבורה למחצה, ויהי T המרחב הליניארי הנפרש על ידי האיברים מהצורה I-g, עבור g \in S. מתקיים, ולכן זוהי תת-אלגברה בעלת בסיס נילפוטנטי, ולפי המשפט של ודרברן היא עצמה נילפוטנטית: נניח. לכן, אם, אז לכל g \in S מתקיים , כלומר ug=u ולכן יש וקטור עצמי משותף לכל איברי תת-החבורה. לכן, כל איבר g \in S ניתן להביא אל הצורה עבור, ומכאן ממשיכים באינדוקציה.
משפטים דומים
משפט קולצ'ין קובע תכונות מבנה של מטריצות אוניפטנטיות. למשפט מספר הקבלות טבעיות למקרים אחרים:
הכללה לחוג עם זהויות
ישראל הרשטיין הוכיח טענה מקבילה עבור חוג עם זהויות נוצר סופית R (עם יחידה).
ראשית, איבר u \in R הוא אוניפוטנט אם 1-u הוא איבר נילפוטנטי. תהי תת-חבורה למחצה אוניפוטנטית. אזי קיים כך ש-ug=u לכל g \in S.
סקירת ההוכחה: כמו בהוכחה לעיל, יהי T המרחב הנפרש על ידי. תוך שימוש בטענות על חוגים עם זהויות ניתן להוכיח כי זוהי תת-אלגברה נילית. כעת, בחוג נוצר סופית עם זהויות, ניתן להוכיח כי כל תת-אלגברה נילית מוכלת ברדיקל ג'ייקובסון, ולכן בעצמה נילפוטנטית. לכן, כמו קודם, ניתן למצוא כך ש-ug=u.
עבור ההוכחה המלאה, ראו בקריאה נוספת.
בעיית קולצ'ין
הראשונים לשאול את השאלה היו ארווינג קפלנסקי ובוריס פלוטקין. ניסוח כללי יותר של השאלה, המתקשר גם אל איברים נילפוטנטיים וההוכחה לפי המשפט של ודרברן, הוא: נניח ש- היא תת-קבוצה של איבר נילפוטנטיים, כך שלכל מתקיים. האם נובע S^n=0?
המסור 8
המסור 8 (באנגלית: Jigsaw או פאזל) הוא סרט אימה השמיני בסדרת סרטי המסור. הסרט יצא לאקרנים בארצות הברית ב-27 באוקטובר 2017. את הסרט ביימו האחים ספיריג על פי תסריט מאת ג'וש סטולברג ופיטר גולדפינגר.
העלילה עוקבת אחר קבוצת אנשים שמוצאת את עצמה נאלצת להשתתף בסדרה של משחקים בתוך אסם בזמן שהמשטרה חוקרת סדרה חדשה של רציחות שמתאימות לשיטת הפעולה של רוצח הפאזל, שמת כבר כמעט עשור.
במקור, המסור 7 נחשב לפרק האחרון של הסדרה, אך Lionsgate Films החליטו להפיק סרט המשך לאחר שקיבלו תסריט ששכנע אותם.
הסרט זכה בעיקר לביקורות לא חיוביות מן המבקרים, אך כן זכה להצלחה מסחרית, שהכניס 103 מיליון דולר ברחבי העולם מול תקציב של 10 מיליון דולר. הפרק התשיעי בסדרה, המסור: המעגל נסגר יצא לאקרנים ב-2021.
עלילה
הבלשים הלורן וקית' רודפים אחר אדגר מונסן כאשר הוא אומר שהוא חייב "להתחיל" משחק בשל הישארותו בחיים, בזמן שאדגר לוחץ על הכפתור הוא נורה ומת. חמישה אנשים - מיטש, אנה, ריאן, קרלי ואדם מחוסרי הכרה, הם מתעוררים בתוך אסם עם דליים על ראשיהם ושרשראות סביב צווארם. ההקלטה של ג'ון קרמר מצהירה שבמשחק הם חייבים להקריב דם וכי הם לא יקריבו השרשראות יקרבו אותם אל המסורים. רוב הקבוצה שורדת את המשחק הראשון אבל אדם שהתעורר מאוחר מדי ומת. בזמן שכולם בוהים ברחוב על גופה עם דלי על ראשה תלויה, לוקחים את הגופה אל חדר המתים ומורידים לה את הדלי מבינים שזאת אחת הקורבונות במשחק הראשון שהיה(שמת מהמסורים). הארבעה מנסים להוציא את השלשלאות שעליהם אך הם עדיין נמשכים את המוות בזמן שמיטש מוצא קלטת על הבובה בילי הידועה לשמצה. ג'ון קריימר נשמע בקלטת בו הוא אומר שלאחד מתוך הארבעה צריך להזריק רעל ולפניהם יש 3 מחטים, תרופה, תמיסת מלח וחומצה.
קריימר רומז לארבעתם שאחד מהם הוא חוטף ארנקים ומסתבר שזו קרלי. קרלי גנבה ארנק מאישה בהתקף אסטמה לאחר מכן היא לא הצליחה להשיג את ארנקה כדי להשיג את המשאף שהיה בארנקה ומתה. קרלי שמה לב שלאחת מהמחטים כתוב את המספר 3.53 וזהו הסכום שהיא גנבה מהאישה ובכך היא מבינה כמה חייה שווים. השלשלאות מושכות את הארבעה למעלה,ראיין צועק על קרלי לקחת את אחד המטים ולהזריק לעצמה אך היא לא עושה זאת,ראיין תופס את קרלי ומזריק לה את שלושת המחטים בעורקה מה שמשחרר אותם מהשלשלאות אבל אז מגיע מותה של קרלי. הבלש הלורן מוצא את גופתה של קרלי עם פנים שנמסו על ידי חומצה.
לוגן ואלינור בודקים את גופתה של קרלי ומגלים נתח בשר בצורת פזל על גופתה. שלושת הקורבנות הנותרים מבינים שהם במשחק הזה בגלל מעשה רע שעשו בעבר. ראיין מודה שבגד באשתו הראשונה וגם בשנייה, מיטש מכר אופנוע לצעיר שמת בתאונה, אנה זוכרת שתינוקה מת כאשר בעלה התהפך על התינוק וחנק אותו. שלושתם מגיעים אל המשימה השלישית אך ראיין מוצא שלט "יציאה" ובכך כף רגלו נפלה מבעד לקרש ונתפסת בחוטים חדים שמתהדקים סביב רגלו,ההקלטה הבאה של ג'ון קריימר מופעלת ובכך ג'ון מסביר להם איך להצליח במשימה ולצאת מזה, אנה ומיטש נכנסים לתוך חדר שנועל אותם מבפנים ומתמלא בחול,החול מפסיק ליפול ומתחיל ליפול חפצים חדים(סכינים,מגרפות,מסורים,מחטים). כדי לצאת מהחדר ראיין צריך להושיט את הידית, מהסס אך עושה זאת ובכך רגלו יוצאת מגופו,מיטש ואנה יוצאים מהחדר בעזרתו של ראיין. אדגר היה בתרדמת יזומה בבית החולים לאחר שנורה. הוא נעלם כשאף אחד לא שם לב. מתוך אמונה שרוצח הפאזל עדיין שם בחוץ, הלורן מצווה לחפור את קברו של קריימר. המשטרה פותחת את הארון כדי למצוא שם את גופתו של אדגר.
לוגן נפגש עם אלינור בבר, הוא מזכיר איך הוא לא בוטח בהאלורן ושייתכן שהוא ירה בכוונה באדגר במהלך ההתמודדות הראשונית על הגג. מאוחר יותר אלינור מזמינה את לוגן לסטודיו שלה, המלא בשחזורים של מלכודות של Jigsaw. היא מודה שיש לה קסם חזק מהעבודה שלו, אבל גם חוששת שזה עלול לערב אותה ברציחות האחרונות. האנט, שעקב אחריהם, מצלם ומתכנן להביא אותם להאלורן, אבל לוגן מנסה לשכנע את האנט שהאלורן הוא האשם האמיתי. מיטש נתלה בכך רגלו שמתחתיו יש מכונה שתהרוג אותו באכזריות, הקלטת הבאה קריימר הצהיר שהצעיר שמת בתאונה היה אחיינו של מיטש,מיטש מכר לו את האופנוע בידיעתו שהבלמים פגומים. בזמן שמיטש יורד לאט לאט אנה מנסה לעצור את המכונה על ידי עצירת מנוע האופנוע שמניע אותו, אנה מצליחה לעצור את המנוע כדי שמיטש ימשוך בידית שמשחררת אותו,המנוע נדלק בחזרה ומיטש נהרג באכזריות. אנה מנסה לברוח אך היא מתעוררת בפתאומיות בתוך חדר עם ראיין ושניהם כבולים לרגליהם בקיר. מישהו עם מסיכת חזיר נכנס לחדר ומסיר את מסכתו ומתגלה כג'ון קריימר, הוא פונה לשניהם ואומר להם את מעשיהם הרעים. ראיין היה משתולל ומתנהג בפזיזות בצעירותו וגרם לחברו הטוב להיכנס לתאונת דרכים בשל שהיה שיכור. מתגלה לאנה שג'ון קריימר היה שכן שלה. למעשה היא חנקה את תינוקה ושמה את גופתו ליד בעלה כדי להפליל אותו מה שגרם להתאבדות בעלה בכלא מתוך אשמה. קריימר מניח באמצע החדר את רובה הצייד (שוטגאן) באמצע החדר ואומר שהמפתח ל"להישרדות" נמצא באמצע החדר. אנה לוקחת את הרובה מכוונת על ראיין ומתה בכך שהפיה של הרובה הייתה הפוכה. ראיין מוצא את המפתח בתול הכדור של הרובה ומבין שהמפתח התעקם ולא ניתן להישאר בחיים.
פיתוח וכתיבה
במקור הכוונה הייתה לפצל את המסור 7 לשני חלקים אך תוכנית זו בוטלה בעקבות ההצלחה המסחרית החלשה יחסית של המסור 6. כתוצאה מכך חברת Lionsgate Films אשר הפיקה את סרטי המסור החליטה להפסיק להפיק סרטים נוספים לסדרה. אם כי בשנת 2011 הסגן של יו"ר החברה מייקל ברנס חשף כי לאחר דיונים עם רשת CNBC הוחלט כן להפיק סרט חדש בסדרה אם כי לסרט יהיו תסריטאים חדשים זאת ואחר התסריטאים הקודמים לא הצליחו להביא את המסור 6 להצלחה מסחרית.
באוגוסט 2012 דווח באתר Bloody Disgusting אשר עוסק בדיווחים על סרטי אימה כי Lionsgate צפויים להתחיל מחדש את עלילת סרטי הסדרה. בנובמבר 2013 Lionsgate Films החלו בפיתוח של הסרט לאחר שהתסריטאים ג'וש סטולברג ופיטר גולדפינגר הציעו תסריט משלהם לסרט לאחר שנתיים של חיפוש אחר תסריט הולם לסרט.
הרעיון המקורי של סטולברג וגולדפינגר היה התחיל את הסרט שהשחקנים במשחקי המסור לכודים בתוך אוקיינוס בדרך ללא מוצא אחריי שהם ברחו מהמשחקים של המסור אך ב-Lionsgate פחות אהבו את הרעיון ולכן הצמד נאלץ להציג עוד כמה רעיונות על מנת לשכנע את Lionsgate. בחודשים הבאים הצמד עבד על ליטוש ושכתוב התסריט כאשר הוא החליף את הרעיון של האוקיינוס בלצלם את עלילת הסרט ברפת בדומה לסרטים הקודמים בהם העלילה של הסרט התרחשה במקומות סגורים וחשוכים בעלי אופי קלסטרופובי.
ביולי 2016 האחים שפיריג חתמו על חוזה לבימוי הסרט. המפיק המוזיקלי צ'רלי קלוזר אשר היה אחראי על ההפקה המוזיקלית של כל סרטי המסור שב לעבוד על ההפקה המוזיקלית גם של סרט זה.
ליהוק וצילום
בינואר 2017 הוכרז כי השחקנים לורה ונדרווט, האנה אמילי אנדרסון וומנדלה ואן פיבלס יהוו חלק מהקאסט של הסרט. במרץ נודע כי השחקן טובין בל ישוב לגלם את דמותו של ג'ון קרמר. בהמשך גם אושרו מספר שחקנים נוספים שייקחו חלק בסרט ביניהם בריטני אלן, קאלום קית' רני ומאט פאסמור.
עם תקציב של 10 מיליון דולר צילומי הסרט התרחשו במהלך החודשים אוקטובר ונובמבר 2016 בטורונטו. ביוני 2017 אישרו Lionsgate את שם הסרט. שם הסרט באנגלית היה "Jigsaw" בניגוד לסרטים הקודמים בסדרה ששמם היה "Saw".
הצלחה מסחרית
בארצות הברית ובקנדה הסרט שוחרר במקביל לסרטים כשגיבורים חוזרים וסודות הפרברים כאשר ביומיים הראשונים ליציאתו ליציאתו הסרט גרף 20 מיליון דולר במדינות אלו. במדינות בהם הסרט הוקרן כבר ביום חמישי הסרט גרף 1.6 מיליון דולר (בניגוד לסרט הקודם שגרף 1.7 מיליון דולר ביום זה).סך הכל הסרט גרף 16.64 מיליון דולר בארצות הברית בשבוע הראשון ליציאתו ובכך הגיע למקום הראשון בטבלת הסרטים המכניסים ביותר לאותו שבוע אם כי זהו היה שבוע הפתיחה השני הכי חלש מבין כל סרטי המסור. בסיום שבוע ההקרנה השני שלו הכנסות הסרט צנחו ל-6.56 מיליון דולר, ירידה של 61 אחוזים ובכך הסרט ירד למקום השלישי בטבלת הסרטים המצליחים ביותר באותו שבוע. בסוף שבוע ההקרנה השלישי שלו הכנסות הסרט ירדו ב-47 אחוזים נוספים ועמדו על 3.43 מיליון דולר ובכך הסרט ירד למקום החמישי ברשימת הסרטים המרוויחים ביותר לאותו שבוע. סך הכל הסרט גרף 38.1 מיליון דולר בארצות הברית ו-64.9 מיליון דולר בשאר המדינות בעולם.
לאדה קלינה
לאדה קלינה (ברוסית: Ла́да Кали́на) היא מכונית סופרמיני המיוצרת על ידי יצרנית הרכב הרוסית לאדה (AvtoVAZ). הרכב יוצר מ-18 בנובמבר 2004 עד יולי 2018. השם "קלינה" בא מהשם הרוסי לסוג של ויבורנום. הרכב שווק גם בשם Lada 117/119 בפינלנד.
העבודות על ייצור לאדה קלינה החלו בשנת 1993. בשנת 1998 נקרא הרכב "לאדה-קלינה". אב טיפוס הוצג כבר בשנת 1999 (בגרסת האצ'בק), בשנת 2000 הוצג בגרסת סדאן וב-2001 כמכונית סטיישן.
עונת 1973/1974 בליגת המשנה ההולנדית
מבנה
על ניצחון הוענקו 2 נקודות ועל תיקו נקודה בודדת. הליגה כללה 20 קבוצות, 18 ששיחקו בעונה הקודמת בליגה, אליהן הצטרפו, היורדות מליגת העל, אקסלסיור רוטרדם ודן בוס. ששיחקו ביניהן במשך 2 סיבובים בני 19 משחקים כל אחד - 38 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.
יחסי ישראל–מיקרונזיה
יחסי ישראל–מיקרונזיה הם היחסים הדיפלומטיים הרשמיים שמתקיימים בין מדינת ישראל לבין המדינות הפדרטיביות של מיקרונזיה החל משנת 1988.
היסטוריה
היחסים ההדדיים בין שתי המדינות החלו שנתיים לאחר שמיקרונזיה זכתה לעצמאות מארצות הברית בשנת 1986, בעקבות החלטת העצרת הכללית של האו"ם. מאז ועד היום נחשבת מיקרונזיה, בדומה למדינות איים נוספות באוקיינוס השקט כגון איי מרשל, נאורו, סמואה ופלאו, כתומכת עקבית של מדינת ישראל בגופים בינלאומיים, ובין היתר במסגרת דיונים והצבעות בארגון האו"ם.
על פי דברי מבקרים, מקורה של תמיכה זו, אשר נדמית לעיתים כבלתי מעורערת וכזו שאינה תלויה בדבר, היא בהישענותה המוחלטת של מיקרונזיה על תמיכתה של ארצות הברית, אשר באה לידי ביטוי בין היתר בסכום של כ-100 מיליון דולר אשר זו מעבירה לה מדי שנה. לטענתם, אחד מהתנאים להעברת הסיוע הכספי, הוא תמיכה בעקרונות הבסיס של מדיניות החוץ של ארצות הברית וביניהם התמיכה במדינת ישראל. עם זאת, טענה זו נשללת בעקביות על ידי ממשלת מיקרונזיה וכן על ידי גורמים נוספים בשתי המדינות, שמדגישים את משקלם הרב של העקרונות היהודים-נוצרים בקרב תושבי המדינה מאחורי הרצון לעמוד לצידה של מדינת ישראל, וכן את הסיוע הכלכלי הרחב המוענק למיקרונזיה על ידי ישראל, בעיקר בתחומי החקלאות, הכשרה טכנית ורפואה. בשנת 2015, אסטריו טאקסי, שגריר מיקרונזיה בארצות הברית ובישראל, הצהיר באומרו על יחסי המדינות: "ישראל הייתה אחת המדינות הראשונות שקיבלו את פנינו - הושיטה יד ידידותית של קבלת פנים לקהילה העולמית עוד לפני שהצטרפנו לאומות המאוחדות ולפני שזכינו לעצמאות".
בשנת 2011 במסגרת הדיון באו"ם בדבר הכרה רשמית במדינה פלסטינית, מיקרונזיה הייתה אחת מהמדינות שגיבו את עמדתה של ישראל וסירבו להכיר בקיומה של מדינה פלסטינית. התמיכה המיקרונזית בישראל באה לידי ביטוי פעם נוספת בשנת 2012, במסגרת ההחלטה שהתקבלה בעצרת הכללית של הארגון לקרוא לישראל לאפשר לפקחי הגרעין של האו"ם גישה למתקניה הגרעינים. בהצבעה זו מיקרונזיה התנגדה להחלטה, לצד ישראל ו-4 מדינות נוספות (ארצות הברית, קנדה, איי מרשל, פלאו). באותה שנה, בעת ההצבעה בעצרת הכללית על שדרוג מעמדה של הרשות הפלסטינית מישות משקיפה שאינה מדינה, למדינה משקיפה שאינה חברה (החלטה 67/19 של העצרת הכללית של האו"ם), הצביעה מיקרונזיה נגד ההחלטה לצד ישראל, ארצות הברית, פנמה וצ'כיה כולל מדינותיה השכנות באוקיינוס השקט: איי מרשל, נאורו ופלאו.
בספטמבר 2014 ערכה המשלחת הישראלית לאו"ם אירוע הצעדה לכבוד נשיאי 3 מדינות איים באוקיינוס השקט, כריסטופר לואק (נשיא איי מרשל), טומי רמנגסאו  (נשיא פלאו) ומאני מורי (נשיא מיקרונזיה).
בדצמבר 2017, מיקרונזיה הייתה אחת מ-9 המדינות (ישראל, ארצות הברית, גואטמלה, הונדורס, איי מרשל, נאורו, פלאו, טוגו) שהצביעו נגד החלטה שאומצה על ידי העצרת הכללית של האו"ם שגינתה את הכרת ארצות הברית בירושלים כבירת ישראל.
יחסים כלכליים
בין ישראל ומיקרונזיה מתקיים שיתוף פעולה רחב בנושאים מסחריים וכלכליים שונים, בעוד מומחים ישראלים מבקרים במיקרונזיה באופן תדיר, ומסייעים בין היתר בהנחלת טכנולוגיות חקלאיות חדשניות, באימון והכשרת צוותי הרפואה המקומיים, ובסיוע בהקמתן של מערכות השקיה מתוחכמות שמהוות צורך חיוני עבור מדינת האיים המבודדת בעקבות שינויי האקלים האזוריים שהחלו להוות איום משמעותי על אספקת המים של המדינה במהלך העשורים האחרונים. ישראל מספקת למיקרונזיה בנוסף מלגות למכללות ישראליות.